ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے سنگیت ناٹک اکادمی کی فیلوشپ اور اکادمی ایوارڈ پیش کیے
فن، لسانی تنوع اور علاقائی خصوصیات کو ایک دھاگے میں باندھتا ہے: صدر مرمو
صدر جمہوریہ ہند محترمہ دروپدی مرمو نے آج  کو نئی دہلی میں 2019، 2020 اور 2021 کے لیے سنگیت ناٹک اکادمی کی فیلوشپ  اور سنگیت ناٹک اکادمی ایوارڈز  پیش کیے۔
اس موقع پر صدر مملکت نے کہا کہ تہذیب کسی قوم کی مادی کامیابیوں کو ظاہر کرتی ہے، لیکن غیر محسوس ورثہ اس کی ثقافت سے ظاہر ہوتا ہے۔ ثقافت ہی کسی ملک کی اصل پہچان ہوتی ہے۔ ہندوستان کے منفرد پرفارمنگ آرٹس نے ہماری ناقابل یقین ثقافت کو صدیوں سے زندہ رکھا ہے۔ ہمارے فنون اور فنکار ہمارے شاندار ثقافتی ورثے کے نگہبان ہیں۔ ’کثرت میں وحدت‘ ہماری ثقافتی روایات کی سب سے بڑی خصوصیت ہے۔
صدر جمہوریہ ہند نے کہا کہ ہماری روایت میں آرٹ ایک روحانی عمل ہے، سچائی کی تلاش کا ذریعہ ہے، دعا اور عبادت کا ذریعہ ہے، عوامی بہبود کا ذریعہ ہے۔ اجتماعی جوش و خروش اور اتحاد کا اظہار رقص اور موسیقی کے ذریعے بھی ہوتا ہے۔ فن، لسانی تنوع اور علاقائی خصوصیات کو ایک دھاگے میں باندھتا ہے۔
صدر جمہوریہ ہند نے کہا کہ ہمیں اس حقیقت پر فخر کرنا چاہئے کہ ہمارے ملک میں فن کی قدیم ترین اور بہترین تعریفات اور روایات پروان چڑھی ہیں۔ ہماری ثقافتی اقدار جدید دور میں زیادہ کارآمد ہو گئی ہیں۔ آج کے دور میں جو کہ کشیدگی اور تنازعات سے بھرا ہوا ہے، ہندوستانی فنون امن اور ہم آہنگی پھیلا سکتے ہیں۔ ہندوستانی فنون بھی ہندوستان کی سافٹ پاور کی بہترین مثال ہیں۔
صدر مملکت نے کہا کہ جس طرح ہوا اور پانی جیسے قدرت کے تحفے انسانی حدود کو تسلیم نہیں کرتے اسی طرح فن کی شکلیں بھی زبان اور جغرافیائی حدود سے بالاتر ہیں۔ ایم ایس سبولکشمی، پنڈت روی شنکر، استاد بسم اللہ خان، لتا منگیشکر، پنڈت بھیم سین جوشی اور بھوپین ہزاریکا کی موسیقی زبان یا جغرافیہ سے بے نیاز ہے۔ اپنی لازوال موسیقی کی صورت میں، انہوں نے نہ صرف ہندوستان بلکہ پوری دنیا میں موسیقی کے شائقین کے لیے ایک انمول ورثہ چھوڑا ہے۔
صدر کی تقریر دیکھنے کے لیے یہاں کلک کریں۔
امور داخلہ کی وزارت
مجاہدین آزادی کے لئے پنشن کی تقسیم کے عمل کو موزوں بنانا
نئی دہلی ،17؍مارچ2020:داخلی امور کے مرکزی وزیر مملکت جناب جی کشن ریڈی نے آج لوک سبھا میں مجاہدین آزادی کے لئے پنشن سے متعلق شکایات کے بارے میں ایک سوال کے تحریری جواب میں بتایا کہ سوتنترتا سینک سمّان یوجناپنشن کی منظوری کے بعد بینکوں کے ذریعے پنشن تقسیم کی جارہی ہے۔جہاں تک پنشن کی عدم تقسیم کا معاملہ ہے، وزارت داخلہ کوبہت کم شکایتی موصول ہوئی ہیں اور متعلقہ بینک کے ساتھ ان شکایتوں کو فوراً حل کیا گیا ہے۔
جناب ریڈی نے بتایا کہ سوتنترتا سینک سمّان یوجنا کے تحت منحصر پنشن کی درخواست کے عمل کو درست کرنے کے لئے تفصیلی نظرثانی شدہ پالیسی رہنما خطوط 2014ء جاری کئے گئے ہیں۔ان رہنما خطوط کے مطابق پنشنر کے انتقال کے بعد پنشن متعلقہ بینک کے ذریعے خود بہ خود اس کی بیوہ کو منتقل کردی جاتی ہے، بشرطیکہ وہ چھ مہینے کے اندر اس سلسلے میں درخواست دیں۔ چھ مہینے کے بعد درخواست پنشن کی گرانٹ اور عمل کے لئے وزارت داخلہ کو بھیجی جاتی ہے۔وزارت داخلہ نے مجاہدین آزادی کی پنشن کی تقسیم کی نگرانی کرنے کے لئے پنشن کی تقسیم کی نگرانی کا ایک سیل قائم کیا ہے۔مزید یہ کہ وقتاً فوقتاً بینکوں کے ساتھ میٹنگیں کی جاتی ہیں، تاکہ اس بات کو یقینی بنایا جاسکے کہ پنشن کی تقسیم خوش اسلوبی سے کی جارہی ہے۔
پنشن مجاز بینکوں کے ذریعے تقسیم کی جاتی ہے۔ ڈیجیٹائزیشن ایک ڈیجیٹل پلیٹ فارم پر بینکوں، سی پی اے او ، پی اے او اور اے جی دفاتر کے ساتھ وزارت میں موجود ریکارڈ کو ملانے کی ایک عمل ہے۔ اس عمل میں پنشنر کا کوئی رول نہیں ہے، اس لیے ڈیجیٹائزیشن کی وجہ سے کسی بھی طرح کے مسائل کا سامنا انتہائی بزرگ پنشنر کو نہیں کرنا پڑے گا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 150.66کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.94 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1506689775
|
|
بچی ہوئی خوراکیں
|
|
169415866
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو150.66 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں16.94 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
امور داخلہ کی وزارت
ریلوے کے مرکزی وزیر مملکت جناب سریش سی انگاڑی کے انتقال پر ان کے احترام میں 24 ستمبر کو دہلی میں اُن عمارتوں پر قومی پرچم سرنگوں رہے گا، جہاں عام طور پر، پرچم لہرایا جاتا ہے
نئی دہلی ،24ستمبر؛حکومت ہند انتہائی دکھ کے ساتھ ریلوے کے مرکزی وزیر مملکت جناب سریش سی انگاڑی کے انتقال کا اعلان کرتی ہے۔ جناب سریش انگاڑی کا انتقال 23 ستمبر 2020 کو نئی دہلی کے آل انڈیا انسٹی ٹیوٹ آف میڈیکل سائنسز ، نئی دہلی میں ہوا تھا۔
متوفی ممتاز شخصیت کے احترام میں قومی پرچم 24 ستمبر 2020 کو دہلی میں اُن عمارتوں پر، جہاں عام طور پر اسے لہرایا جاتا ہے، سر نگوں رہے گا، اور آخری رسوم کے دن اور وہ جگہ جہاں آخری رسوم ادا کی جائے گی، قومی پرچم وہاں بھی سر نگوں رہے گا۔
آخری رسوم کی تاریخ، وقت اور جگہ کے بارے میں بعد میں مطلع کیا جائے گا۔
ہنر مندی کے فروغ اور صنعت کاری کی وزارت
جناب دھرمیندر پردھان نے ایم ایس ڈی ای کے تحت تربیتی اداروں کی شبیہ بہتر بنانے سے متعلق غوروفکر کے اجلاس میں شرکت کی
تعلیم اور ہنرمندی کے فروغ کے مرکزی وزیر جناب دھرمیندر پردھان نے آج یہاں ہنر مندی کے فروغ اور انترپرینیورشپ کے تحت تربیتی اداروں کی شبیہ بہتر بنانے سے متعلق غوروفکر کے اجلاس میں شرکت کی ۔ ایم ایس ڈی ای کی وزارت نے وزیر مملکت جناب راجیو چندر شیکھر ، ایم ایس ڈی ای میں سکریٹری جناب راجیش اگروال، صلاحیت سازی کمیشن ، ڈی جی ٹی، این ایس ٹی آئی، این آئی ایس بی یو ڈی اور ہنر مندی کی وزارت کے دیگر سینئر افسران کے ساتھ اس موقع پر موجود تھے۔
شرکا سے خطاب کرتے ہوئے جناب پردھان نے کہا کہ ٹیکنالوجی ہماری دنیا کو تیزی سے بدل رہی ہے۔ تعلیم سے لے کر صحت تک، زراعت سے لے کر مالیات تک، ہر شعبے میں ٹیکنالوجی کی وجہ سے غیر معمولی ترقی دیکھنے کو مل رہی ہے۔ انہوں نے مزید کہا کہ اس سے نئے مواقع اور نئی ہنر مندی کی ضرورت پیدا ہو رہی ہے۔
وزیر موصوف نے اس بات پر زور دیا کہ 21ویں صدی کے لیے ایک متحرک افرادی قوت تیار کرنے کے لیے ٹرینرز کی صلاحیتوں کو بڑھانا بہت ضروری ہے۔ انہوں نے مزید کہا کہ تربیتی اداروں کو ایک جامع اور مستقبل کی حکمت عملی کے ساتھ نئے سرے سے اپنی شبیہ بہتر بنانی چاہیے تاکہ ہنرمندی کے ماحولیاتی نظام کو مضبوط کیا جاسکے۔
جناب پردھان نے مزید کہا کہ ہمیں اگلے 3 برسوں میں 25 لاکھ ٹرینرز تیار کرنے کی ضرورت ہے۔ انہوں نے مزید کہا کہ ایم ایس ڈی ای کے تحت تربیتی ادارے موثر ٹرینرز تیار کرنے کی ہماری کوششوں میں اہمیت کے حامل ہوں گے جو آئندہ نسل کی افرادی قوت کو تیار کرنے میں اہم کردار ادا کریں گے۔
انہوں نے کہا کہ وزیر اعظم جناب نریندر مودی نے ہندوستان کو ہنرمندی کا مرکز بنانے کا تصور پیش کیا ہے۔ انہوں نے ہمارے ہنر مندی کے ماحولیاتی نظام کی ازسر نو طریقے سے شبیہ بہتر بنانے اور ہندوستان کو دنیا کی ہنر مندی کی راجدھانی بنانے کی سمت میں ایک نیانظریہ پیش کرنے کے لیے وسیع تر اختراعات، ادارہ جاتی اصلاحات، نئے خیالات، بین الاقوامی تعاون اور ٹیکنالوجی کو مستحکم کرنے پر زور دیا۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،15جنوری، 2022/
ملک گیر ٹیکہ کاری مہم کے تحت اب تک 156.02 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 14,17,820 ہے
فی الحال زیر علاج مریضوں کی شرح 3.85 فیصد ہے
شفایابی کی شرح فی الحال94.83 فیصد ہے
گذشتہ 24 گھنٹوں کے دوران 1,22,684 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,49,47,390 ہوگئی ہے
گزشتہ 24 گھنٹے میں 2,68,833 نئے معاملے سامنے آئے ہیں
اب تک مجموعی طور پر اومیکرون کے 6,041 معاملوں کا پتہ لگایا گیا ہے ؛ جن میں کل سے 5.01 فیصد کا اضافہ درج کیا گیا
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 70.07 کروڑ ٹیسٹ کئے جاچکے ہیں؛ گذشتہ 24 گھنٹوں میں 16,13,740 ٹیسٹ کئے گئے
سٹرک ٹرانسپورٹ اور شاہراہوں کی وزارت
جناب نتن گڈکری نے ایگت پوری ، ناسک، مہاراشٹر میں 1800 کروڑ روپے مالیت کے قومی شاہراہوں کے آٹھ پروجیکٹوں کا افتتاح کیا اور سنگ بنیاد رکھا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے مرکزی وزیر مملکت ڈاکٹر بھارتی پروین پوار ، پارلیمنٹ کے رکن ڈاکٹر سبھاش بھامرے، جناب ہیمنت گوڈسے، ایم ایل ایز اور حکام کی موجودگی میں آج مہاراشٹر کے ایگت پوری ، ناسک میں 1800 کروڑ روپے مالیت کے 226 کلو میٹر طویل قومی شاہراہوں کے آٹھ پروجیکٹوں کا افتتاح کیا اور سنگ بنیاد رکھا۔
شاہراہوں کے ان پروجیکٹوں کے ساتھ ضلعے میں نقل و حمل تک محفوظ اور با آسانی رسائی حاصل ہوگی ۔ نیز ایندھن اور وقت کی بھی بچت ہوگی اور ساتھ ہی ساتھ آلودگی بھی کم ہوگی۔ اِن پروجیکٹوں سے زراعت اور دستکاری کے کاروبار کو مقامی بازار تک پہنچانے میں سہولت حاصل ہوگی۔ زیادہ شہروں تک رسائی کے ساتھ دیہی علاقوں میں کنکٹیویٹی میں مدد ملے گی ، ساتھ ہی ساتھ ان کے ذریعے نئی صنعتیں اور روزگار کے نئے مواقع تشکیل دیئے جائیں گے۔
۔۔۔۔۔۔۔۔۔۔۔
ش ح۔ ش ر۔ت ح۔
U- 14000
(Visitor Counter : 60
نوجوانوں کے امور اور کھیل کود کی وزارت
وزارت کھیل نے تیغ زن بھوانی دیوی کو چار ایف آئی ای ورلڈ کپ میں حصہ لینے کے لیے 8.16 لاکھ روپے کی منظوری دی
ٹوکیو اولمپیئن اور اولمپکس میں ملک کی نمائندگی کرنے والی پہلی ہندوستانی تیغ زن، بھوانی دیوی 2022 میں چار بین الاقوامی مقابلوں میں شرکت کے لیے تیار ہیں۔ مقابلوں میں بھوانی کی شرکت کو آسان بنانے کے لیے نوجوانوں کے امور کھیلوں کی وزارت نے سالانہ کیلنڈر برائے تربیت و مقابلہ  کے ذریعہ مجموعی طور پر 8.16 لاکھ روپے کی رقم منظور کی ہے۔
بھوانی، جس نے اس سال کے شروع میں ٹوکیو گیمز کے راؤنڈ آف 32 میچ میں شکست کھانے سے پہلے اپنا پہلا راؤنڈ انفرادی میچ جیتا تھا، انٹرنیشنل تیغ زنی فیڈریشن میں مقابلہ کرنے سے پہلے 4 جنوری سے تبلیسی، جارجیا میں تربیتی کیمپ میں حصہ لیں گی۔ اس کے بعد وہ 28 سے 29 جنوری تک بلغاریہ کے شہر پلوڈیو میں ہونے والے عالمی کپ میں حصہ لے گی۔ بھوانی، جو فی الحال خواتین کے انفرادی زمرے میں دنیا میں 55 ویں نمبر پر ہیں، اس کے بعد یونان اور بیلجیئم میں بالترتیب 4 سے 5 مارچ اور 18 سے 19 مارچ تک ہونے والے ایف آئی ای ورلڈ کپ میں حصہ لیں گی۔
نوجوانوں کے امور اور کھیلوں کی مرکزی وزارت نے اس سال کے شروع میں، مالی سال 2021-22 کے لیے فینسنگ ایسوسی ایشن آف انڈیا  کو مارچ 2022 تک 3 کروڑ روپے کی ACTC رقم منظور کی تھی۔ ACTC میکانزم کے مطابق، حکومت ہند NSFs کے طویل مدتی تخمینوں کے بعد، قومی اور بین الاقوامی مقابلوں/کیمپوں کی فہرست اور کھلاڑیوں کے تربیتی پروگراموں کے لیے، ہر مالی سال میں تمام تسلیم شدہ قومی کھیلوں کی فیڈریشنوں  کو گرانٹ جاری کرتی ہے۔
کیمیکلز اور فرٹیلائزر کی وزارت
کابینہ نے سرکاری سیکٹر کی دوا ساز کمپنیوں میں تجدید سے متعلق 28 دسمبر 2016 کے کابینی فیصلے کو نافذ کرنے کی منظوری دی
نئی دہلی،17؍جولائی،وزیراعظم جناب نریندر مودی کی صدارت میں مرکزی کابینہ نے مندرجہ ذیل فیصلوں کو منظوری دے دی ہے۔
1-سرکاری سیکٹر کے یونٹوں  کی اراضی کی سرکاری ایجنسیوں کو فروخت کرنے کے 28 دسمبر 2016 کے فیصلے کی تجدید کرکے 14 جون 2018 کی نظر ثانی شدہ ڈی پی ای کے رہنما خطوط کے مطابق اراضی کو فروخت کرنے کی اجازت دینا، اور
2- مندرجہ ذیل طریقہ کار پر ملازمین کے بقایا جات  کی ادائیگی کے لئے 330.35 کروڑ روپے کی بجٹ امداد فراہم کرنا۔
- آئی ڈی پی ایل - 6.50 کروڑ روپے
– آر ڈی پی ایل - 43.70 کروڑ روپے
 - ایچ سی ایل – 280.15 کروڑ روپے
3-سرکاری سیکٹر کے 4 یونٹوں کی کلیدی فروخت ؍ بند کرنے سے متعلق فیصلے لینے کے لئے وزیروں کی ایک کمیٹی قائم کی جائے گی ، جس کے ساتھ جائداد کی فروخت اور بقایا جات کی ادائیگی شامل ہے۔
اہم اثرات:
- 330.35 کروڑ روپے کی بجٹ امداد آئی ڈی پی ایل ، آر ڈی پی ایل اور ایچ اے ایل کے ملازمین کی تنخواہوں میں امداد فراہم کرے گی۔ اس فیصلے سے ان پی ایس یو کے ایک ہزار سے زیادہ ملازمین کو فائدہ ہوگا ، اور
- وزیروں کی ایک کمیٹی کے قیام سے آئی ڈی پی ایل اور آر ڈی پی ایل کو بند کرنے اور ایچ اے ایل اور بی سی پی ایل کی اسٹریٹجک فروخت کے 28 دسمبر 2016 کے فیصلوں کو نافذ کرنے کے عمل میں تیزی آئے گی۔
پس منظر:
کابینہ نے 28 دسمبر 2016 کو ہندوستان اینٹی بائیوٹکس لمیٹڈ  ، انڈین ڈرگ اینڈ فارماسیوٹیکلس لمیٹڈ  ، راجستھان ڈرگس اینڈ فارما سیوٹیکلس لمیٹڈ  اور بنگال کیمیکلس اینڈ فارما سیوٹیکلس لمیٹڈ  کی فاضل اراضی کو سرکاری ایجنسیوں کے ہاتھوں مقابلہ جاتی بولی کے ذریعے فروخت کرنے کا فیصلہ کیا تھا تاکہ اس فروخت سے حاصل ہونے والی رقم سے واجبات کی ادائیگی کی جاسکے۔ یہ بھی فیصلہ کیا گیا تھا کھ واجبات کی ادائیگی کے بعد آئی ڈی پی ایل اور آر ڈی پی ایل کو بند کردیا جائے گا اور ایچ اے ایل اور بی سی پی ایل کی حصص کی فروخت کی جائے گی۔ محکمے نے فاضل اراضی کی فروخت کے لئے کافی کوششیں کی ہیں لیکن بار بار ٹینڈر جاری کرنے کے باوجود انہیں کوئی خریدار حاصل نہیں ہوا ہے۔ اس دوران سرکاری اکائیوں کے محکمے  نے 14 جون 2018 کو ان سرکاری سیکٹروں کے یونٹوں کی فاضل اراضی کو فروخت کرنے کے لئے رہنما خطوط جاری کئے ہیں۔ چونکہ فاضل اراضی کی فروخت سے کافی فنڈ جمع نہیں کیا جاسکا ہے ، چند پی ایس یو  کے ملازمین کی تنخواہوں اور وی آر ایس اسکیم کی ادائیگی نہیں کی جاسکی ہے۔ اس کے لئے فیصلہ کیا گیا ہے کہ ڈی پی ای کے نظر ثانی شدہ رہنما خطوط کے مطابق ارا ضی فروخت کی جائے تاکہ ملازمین کے واجبات کی ادائیگی میں مدد مل سکے۔
۔۔۔۔۔۔۔۔۔۔۔۔۔۔۔۔۔
U-3199
(Visitor Counter : 61
کابینہ
کابینہ نے مالی سال19-2018 کے لئے ریلوے ملازمین کو پی ایل بی کی ادائیگی کو منظوری دی
نئی دہلی،18ستمبر۔وزیراعظم جناب نریندر مودی کی سربراہی میں مرکزی کابینہ نے ریلوے ملازمین کے صنعتی امن اور تحریک و ترغیب کو برقرار رکھنے کے لئے، مالی سال 19-2018 کے لئے  11.52 لاکھ سے زیادہ نان ۔ گزیٹیڈ ریلوے ملازمین کو پروڈکٹویٹی لنکڈ بونس یعنی 78 روز کے مساوی و یجیز کی ادائیگی کو منظوری دے دی ہے۔ اس سے2024.40 کروڑ روپے کےاضافی اخراجات کابوجھ پڑے گا۔
وزیراعظم جناب نریندر مودی کی قیادت والی حکومت میں یہ مسلسل چھٹا سال ہے جب ریلوے ملازمین کو78 دن کے ویجیز کے مساوی بونس دیاجارہا ہے۔ یہ اس سے کبھی کم نہیں کیاگیا ہے۔
ریلوے ملازمین کو پروڈکٹوٹی لنکڈ بونس
- پروڈکٹوٹی لنکڈ بونس:78 روز کے مساوی ویجیز بھتہ 11.5 لاکھ نان۔ گریٹیڈ ریلوے ملازمین کے لئے۔
- مالی سال19- 2018 کے لئے 2 ہزار کروڑ سے زیادہ کے اخراجات
- اہم صلاحیت ریلوے آپریشنز کے لئے ملازمین کے تعاون کو تسلیم کیاگیا۔
- ریلوے کے عملے میں اعلی سطحی ترغیب دینے کا مقصد۔
فوائد:
- سال19-2018 کے لئے  اہل ریلوے ملازمین کو 78 روز کے مساوی پی ایل بی کی ادائیگی سے، انڈسٹریل پیس کو برقرار رکھنے کے علاوہ بڑی تعداد میں ریلوے ملازمین کو ترغیب ملے گی۔
- پی ایل بی سے تمام نان گزیٹیڈ ملازمین ریلوے کے کام کاج میں ان کےتعاون کو تسلیم کرنا اور سراہنا۔
- بڑی تعداد میں ریلوے ملازمین اور ان کے کنبوں کی خدمات کوتسلیم کرنے کے ساتھ مساوات اور ایک جڑاؤ کے جذبے کو فروغ ملے گا۔
--------------------------------
م ن۔ش ت ۔رض
U- 4228
(Visitor Counter : 51
وزیراعظم کا دفتر
وزیراعظم نے پنڈت جواہر لعل نہرو کی برسی کے موقع پر، انہیں خراج عقیدت پیش کیا
وزیراعظم جناب نریندر مودی نے ،بھارت کے اولین وزیراعظم پنڈت جواہر لعل نہرو کو، ان کی برسی کے موقع پر، خراج عقیدت پیش کیا ہے۔
وزیراعظم نے اپنے پیغام میں کہا ہے کہ اولین وزیراعظم، پنڈت جواہر لعل نہرو جی کو ،ان کی برسی کے موقع پر، خراج عقیدت۔
۔۔۔۔۔۔۔۔۔۔۔۔
م ن ۔ ت ع۔
U-2825
(Visitor Counter : 60
وزیراعظم کا دفتر
کلائمیٹ اڈپٹیشن سمٹ 2021 سے وزیر اعظم کا خطاب
محترم ،
بھارت کلائمیٹ اڈپٹیشن سمٹ کا خیرمقدم کرتا ہے اور اس کاز کے تئیں وزیر اعظم مارک روٹے کی قیادت کی ستائش کرتا ہے۔
آب و ہوا سے مطابقت پیدا کرنے کی جتنی زیادہ اہمیت آج ہے، اتنی پہلے کبھی نہیں رہی۔
اور، یہ بھارت کی ترقیاتی کوششوں کا کلیدی عنصر ہے۔
ہم نے اپنے آپ سے یہ وعدہ کیا ہے کہ:
- ہم صرف پیرس معاہدے کے تحت اہداف کو ہی حاصل نہیں کریں گے، بلکہ اس سے بھی آگے جائیں گے؛
- ہم نہ صرف ماحولیاتی تنزلی کو روکیں گے بلکہ اس میں بہتری بھی لائیں گے؛ اور،
- ہم نہ صرف نئی صلاحیتیں پیدا کریں گے بلکہ ہم ان سے دنیا کی بھلائی کا کام بھی لیں گے۔
ہمارے کاموں سے ہماراز عزم ظاہر ہوتا ہے۔
ہما را ہدف 2030 تک 450 گیگا واٹ قابل احیاء توانائی پیدا کرنا ہے۔
ہم ایل ای ڈی لائٹوں کو فروغ دے رہے ہیں اور سالانہ 38 ملین ٹن کاربن ڈائی آکسائڈ اخراج کی بچت کر رہے ہیں۔
ہم 2030 تک 26 ملین ہیکٹیئر اجاڑ زمین کو بحال کر لیں گے۔
ہم 80 ملین دیہی کنبوں کو کھانہ بنانے کا صاف ستھرا ایندھن دستیاب کرا رہے ہیں۔
ہم 64 ملین کنبوں کو پائپ کے پانی سے مربوط کر رہے ہیں۔
اور، ہماری پہل قدمیاں محض بھارت تک ہی محدود نہیں ہیں۔
بین الاقوامی شمسی اتحاد اور تباہ کاری سے تحفظ کے لئے اتحاد، عالمی موسمیاتی شراکت داری کی طاقت کو ظاہر کرتے ہیں۔
عالمی سطح پر ڈھانچہ جاتی لچکداری میں اضافہ کی غرض سے، میں اڈپٹیشن سے متعلق عالمی کمیشن سے سی ڈی آر آئی کے ساتھ مل کر کام کرنے کی اپیل کرتا ہوں۔
اور، میں آپ سبھی کو اس سال کے آخر میں بھارت میں تباہ کاری تحفظ بنیادی ڈھانچے کے موضوع پر منعقد ہونے والی تیسری بین الاقوامی کانفرنس میں شرکت کے لئے مدعو کرتا ہوں۔
محترم،
بھارت کی تہذیبی اقدار ہمیں فطرت کے ساتھ ہم آہنگی پیدا کرتے ہوئے زندگی بسر کرنے کی اہمیت کا درس دیتی ہیں۔
ہمارا قدیم صحیفہ یجروید ہمیں درس دیتا ہے کہ کرۂ ارض سے ہمارا رشتہ ماں اور بچے کا ہونا چاہئے۔
اگر ہم دھرتی ماں کا خیال رکھیں گے ، تو وہ ہماری نشو و نماکرنا جاری رکھے گی۔
تبدیلی آب و ہوا سے مطابقت پیدا کرنے کے لئے، ہمارے طرز زندگی کو بھی اسے اپنانا ہوگا۔
یہی احساس ہمیں آگے رہنمائی فراہم کرے گا۔
آپ کا شکریہ!
قانون اور انصاف کی وزارت
پریس بیان
نئی دہلی، 3 ستمبر 2021، صدر جمہوریہ نے آئین ہند کی دفعہ 224 کی شق  کے ذریعہ تفویض کردہ اختیارات کو استعمال کرتے ہوئے یکساں نمبر کے ایک نوٹی فکیشن بتاریخ 3 ستمبر 2021 کے ذریعہ کلکتہ ہائی کورٹ کے ایڈیشنل جج جناب جسٹس کوشک چندا کا تقرر کیا ہے جو کہ اپنی ذمہ داری سنبھالنے کی تاریخ سے کلکتہ ہائی کورٹ کے جج ہوں گے۔
۔۔۔۔۔۔۔۔۔۔۔
ش ح۔ا گ۔ن ا۔
U- 8631
(Visitor Counter : 93
شہری ہوابازی کی وزارت
شہری ہوا بازی کے مرکزی وزیر جناب جیوترآدتیہ ایم سندھیا نے گوالیار-ممبئی-گوالیار پرواز کا افتتاح کیا
● یہ روٹ ہفتے میں چار بار انڈیگو کے ذریعے چلایا جائے گا
● یہ 15 نومبر سے مالیاتی راجدھانی ممبئی کو ثقافت کے شہر گوالیار سے جوڑے گا
شہری ہوا بازی کے وزیر جناب جیوترآدتیہ سندھیا نے آج ممبئی سے گوالیار کے لیے براہ راست پرواز روٹ کا افتتاح کیا۔
اس نئے روٹ کے آپریشن سے ان شہروں کے درمیان رابطے بڑھیں گے اور تجارت، کاروبار اور سیاحت کو فروغ ملے گا۔ پروازیں درج ذیل شیڈول کے تحت چلیں گی۔
|
|
فلائٹ نمبر
|
|
سے
|
|
تک
|
|
تعدد
|
|
روانگی کا وقت
|
|
آمد کا وقت
|
|
ہوائی جہاز
|
|
سے موثر ہے
|
|
6E 276
|
|
ممبئی
|
|
گوالیار
|
|
1246
|
|
12:10
|
|
14:10
|
|
ایئربس
|
|
15 سے 30 نومبر 2022
|
|
6E 265
|
|
گوالیار
|
|
ممبئی
|
|
1246
|
|
14.45
|
|
16:45
|
|
6E 276
|
|
ممبئی
|
|
گوالیار
|
|
2346
|
|
12:10
|
|
14:10
|
|
ایئربس
|
|
یکم دسمبر 2022
|
|
6E 265
|
|
گوالیار
|
|
ممبئی
|
|
2346
|
|
14.45
|
|
16:45
اپنے افتتاحی خطاب میں شہری ہوابازی کے وزیر جناب جیوترآدتیہ ایم سندھیا نے کہا کہ ہندوستان کی اقتصادی راجدھانی ممبئی اور تاریخ اور ثقافت کے گہوارہ گوالیار کے درمیان فضائی رابطے کا آغاز وزیر اعظم کے وژن ہوائی خدمات کے ذریعے ملک کے کونے کونے کو جوڑنے کی طرف ایک بڑا قدم ہے۔
وزیر موصوف نے صنعت کاری کے ایک مرکز کے طور پر گوالیار کی بڑھتی ہوئی صلاحیت پر مزید زور دیا اور یہ کہ نیا فضائی روٹ شہریوں کو سفر کا وقت بچانے والا متبادل فراہم کرے گا اور روزگار اور کاروبار کے نئے مواقع کو فروغ دے گا۔
اس موقع پر مرکزی وزیر زراعت جناب نریندر سنگھ تومر نے کہا کہ شہری ہوابازی کے مرکزی وزیر جناب جیوترآدتیہ سندھیا کی کوششوں سے ملک میں شہری ہوا بازی کی سہولیات میں اضافہ ہوا ہے۔ انہوں نے کہا کہ وزیر اعظم جناب نریندر مودی کی قیادت میں ملک میں ہوائی اڈوں کی تعداد میں اضافہ ہو رہا ہے اور موجودہ ہوائی اڈوں کو جدید بنانے کا کام شروع کیا جا رہا ہے۔ جناب تومر نے کہا کہ گوالیار ہوائی اڈہ بھی ایک نئے انداز میں تعمیر کیا جا رہا ہے جو ہم سب کے لیے ایک کامیابی ہے۔
انہوں نے کہا کہ گوالیار اور ممبئی کے درمیان ان نئی پروازوں کے آغاز سے گوالیار کی ترقی اور دونوں شہروں کے درمیان کاروباری تعلقات کو تقویت ملے گی۔
افتتاح کے موقع پر مدھیہ پردیش حکومت میں توانائی کے وزیر جناب پردیومن سنگھ تومر، مدھیہ پردیش کے آبی وسائل کے وزیر جناب تلسی سلوات، مدھیہ پردیش کے باغبانی اور فوڈ پروسیسنگ کے وزیر مملکت جناب بھرت سنگھ کشواہا، لوک سبھا کے رکن جناب وویک نارائن شیجولکر، لوک سبھاکے رکن جناب گوپال چنایا شیٹی، ممبر پارلیمنٹ جناب اروند گنپت ساونت کے علاوہ، سکریٹری وزارت شہری ہوابازی جناب راجیو بنسل، انڈیگو کے منیجنگ ڈائریکٹر کے پرنسپل ایڈوائزر جناب آر کے سنگھ اورایم او سی اے ، انڈیگو اور ممبئی اور گوالیار کے مقامی انتظامیہ کے دیگر معززین بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 64
وزارتِ تعلیم
کووِڈ۔19 وبائی مرض کی صورتحال کے دوران آن لائن تعلیم فراہم کرانے کے لئے کیے گئے اقدامات
نئی دہلی، 04 فروری 2021: کووِڈ۔19 وبائی مرض کی صورتحال کے دوران حکومت نے آن لائن تعلیم فراہم کرانے کے لئے متعدد اقدامات کیے ہیں۔ ان میں ڈجیٹل تعلیم کے لئے ’پرگیاتا ‘رہنما خطوط، بھارت نیٹ اسکیم کے تحت انٹرنیٹ تک رسائی، وغیرہ جیسے اقدامات شامل ہیں۔
ڈجیٹل تعلیم کے لئے ،پرگیاتا رہنما خطوط : ڈجیٹل بنیادی ڈھانچے کی دستیابی کو مدنظر رکھتے ہوئے، ڈجیٹل تعلیم کے مختلف طریقہ کار پر رہنما خطوط پیش کیے گئے۔ اس میں آن لائن موڈ جو زیادہ تر انٹرنیٹ کی دستیابی پر ہی منحصر ہے، جزوی آن لائن موڈ جس میں ڈجیٹل تکنالوجی اور دیگر آف لائن سرگرمیاں شامل ہیں، جزوی اور آف لائن موڈ جو ٹیلی ویژن اور ریڈیو کو تعلیمی ہدایات کے ایک بڑے وسیلے کے طور پر استعمال کرتا ہے۔ان رہنما خطوط کو درج ذیل لنک پر کلک کرکے حاصل کیا جا سکتا ہے
https://mhrd.gov.in/sites/upload_files/mhrd/files/pragyata-guidelines_0.pdf
بھارت نیٹ اسکیم کے تحت انٹرنیٹ تک رسائی کو سرکاری اداروں کے لئے دستیاب کرایا گیا ہے ساتھ ہی اس کا مقصد دیہی علاقوں میں انٹرنیٹ کنکٹیویٹی کو بھی بہتر بنانا ہے۔ سی ایم ای آئی ٹی وائی کی ایس سی ای۔ گورنینس سروس انڈیا لمیٹڈ  کو، اسکول سمیت سرکاری اداروں کو فائبر ٹو ہوم  کنکٹیویٹی فراہم کرانے کا ذمہ سونپا گیا ہے۔ یہ پروجیکٹ متعلقہ گرام پنچایتوں میں سرکاری اسکولوں کو انٹرنیٹ کنکشن فراہم کرانے سے متعلق ہے۔
ریاستوں اور مرکزکے زیر انتظام علاقوں کو طلبا کی انفرادی کارکردگی کے ساتھ اسکول کے حساب سے معلومات فراہم کرانا ہے۔ اسی طرح، ریاستی حکومتوں کو تمام طلبا کو ڈجیٹل طریقے سے تعلیم فراہم کرانے کے سلسلے میں ڈجیٹل رسائی فراہم کرانے کے مطالبات کو پورا کرنے کے لئے، ہر جگہ کی صورتحال کو مدنظر رکھتے ہوئے ہدایات جاری کی گئی ہیں۔
تمام زمروں کے بچوں اور اساتذہ کو آن لائن تعلیم کے فوائد فراہم کرانے کے لئے ، تدریس کے عمل کو بہتر بنانے کے لئے رہنما خطوط جاری کیے گئے ہیں۔
https://www.mhrd.gov.in/sites/upload_filehs/mhrd/files/Learning_Enhancement_0.pdf
یہ معلومات وزارت تعلیم کے مرکزی وزیر جناب رمیش پوکھریال ’نشنک‘ نے آج راجیہ سبھا میں ایک تحریری جواب کے تحت فراہم کی۔
________
ش ح ۔اب ن
U-1184
(Visitor Counter : 165
وزارت دفاع
وزیر دفاع راج ناتھ سنگھ نے ایرو انڈیا 21 کے منصوبوں کا جائزہ لیا
ایرو اسپیس اینڈ ڈیفنس بزنس ورلڈ کو اپنے ایرو شو کے لئے ہندوستان میں مدعو کیا
نئی دہلی 23 دسمبر 2020:وزیر دفاع جناب راج ناتھ سنگھ نے آج یہاں ایرو انڈیا 21 کی منصوبہ بندی کا جائزہ لیا۔ وزارت دفاع کے محکمہ دفاع نے وزیر کو آگاہ کیا کہ یہ پروگرام نمائشوں کے لئے موجودہ بین الاقوامی رہنما خطوط کے مطابق ہے اور اس پروگرام کی کاروبار رُخی نمائش کے طور پر منصوبی بندی کی گئی ہے۔ عوام جو عام طور پر ایئر ڈسپلے کے منظر کو دیکھ کر جھوم اٹھتے ہیں اس سال کی نمائش کو ورچوئل انداز میں دیکھیں گے تاکہ عالمی ایرو اسپیس اند ڈیفنس کے کاروبار کے مابین محفوظ طور پر بات چیت ہو سکے اور نئے سال میں ساجھیداری قائم ہوسکے۔
اس پروگرام نے زبردست دلچسپی پیدا کی ہے اور پانچ سو سے زیادہ نمائش کاروں نے اپنے آپ کو رجسٹرڈ کرایا۔ کووڈ 19 کی وجہ سے درپیش چیلنجوں کے پیش نظر وزیر دفاع نے ہدایت کی کہ ایرو اسپیس اور ڈیفنس انڈسٹری کی اس تقریب کو صرف 3 تا 5 فروری 2021 کے کاروباری دنوں میں منعقد کیا جائے۔جسے سال 2020 میں لاک ڈاؤن اور سفری بندشوں کی وجہ سے متعدد چیلنجوں کا سامنا رہا۔
نئی دہلی میں غیر ملکی مشنوں کے سینئر نمائندوں کو اکتوبر 2020 کے اوائل میں ہی ایرو انڈیا 21 کے بارے میں آگاہ کر دیا گیا تھا تاکہ اپنے رہنماؤں اور سینئر ترین فیصلہ سازوں کی موجودگی کو کی حوصلہ افزائی ہو سکے ۔ اس کے بعد انہیں باضابطہ دعوت نامے بھیج دئیے گئے۔
ایرو انڈیا -21 ہندستان کی ایرو اسپیس اور دفاعی مینوفیکچرنگ کی صلاحیتوں کے مظاہرے کے ساتھ ساتھ ہندوستان میں سرمایہ کاری کا خواہاں ہے اور اس سلسلے میں 2020 کے عالمی وبا کی مدت کے دوران بہت سارے پالیسی اقدامات کئے گئے ہیں جیسے خود کار طریقہ کار کے ذریعہ راست غیر ملکی سرمایہ کاری کو بڑھا کر 74 فیصد کرنا اور دفاعی خریداری کا عمل 2020، مشترکہ طور پر فروغ اور تیاری میں سرمایہ کاری کو بڑھانے کیلئے نظر ثانی شدہ رہنما خطوط کے علاوہ دفاعی پیداوار اور برآمدات کے فروغ کی پالیسی کا مسودہ تیار کیا گیا۔
وزیر دفاع نے ایرو اسپیس اینڈ ڈیفنس مینوفیکچرنگ میں دنیا کے سرفہرست پانچ ممالک میں شامل ہونے کے ہندوستان کے عزم کی تصدیق کی اور ایرو انڈیا -21 ہندستان کے لیڈروں میں سرکردہ لیڈر بننے کے عزم کی عکاس ہے۔
جناب راج ناتھ سنگھ نے کہا کہ "آتم نربھر بھارت وزیر اعظم نریندر مودی کے وژن کا محور ہے اور یہ کہ ہندوستان کا ایرو اسپیس اور دفاعی شعبہ پختہ ہوا ہے اور ہندوستان اپنے اور دنیا کیلئے دفاعی سازوسامان کی تیاری کی خاطر ہندوستان میں دوست ممالک کے ساتھ مل کرصنعتیں قائم کرنے کے لئے ایک دوسرے کے حق میں فائدہ مند ساجھیداری کی تلاش میں ہے۔
وزیر دفاع نے زور دیا کہ ہندوستانی مشنوں کو پروگرم کے سلسلے میں کوششوں میں ہم آہنگی پیدا کرنے پر آمادہ کیا جائے اور بیرونی ممالک کے قیادت اور اس صنعت کے سرکردہ لوگوں کو اعلیٰ سطح پر ایروانڈیا -21 میں شرکت کرنے کی تحریک دی جائے تاکہ ہندستان مین دستیاب کلیدی کاروباری مواقع کو بروئے کار لائیں۔ وزیر دفاع نے اعتماد کا اظہار کیا کہ ایرو انڈیا -21 کووڈ کے بعد کی دنیا میں ہندوستان کی قائدانہ صلاحیت کا لوہا منوائے گا۔